CELEX: C2005/106/72
Language: et
Date: 2005-04-30 00:00:00
Title: Kohtuasi T-71/05: Jacques Wunenburgeri 14. veebruari 2005. aasta hagi Euroopa Ühenduste Komisjoni vastu

30.4.2005   
            
            
               ET
            
            
               Euroopa Liidu Teataja
            
            
               C 106/35
            
         Jacques Wunenburgeri 14. veebruari 2005. aasta hagi Euroopa Ühenduste Komisjoni vastu
   (Kohtuasi T-71/05)
   (2005/C 106/72)
   Kohtumenetluse keel: prantsuse
   Jacques Wunenburger, elukoht Zagreb (Horvaatia), esitas 14. veebruaril 2005 Euroopa Ühenduste Esimese Astme Kohtule hagi Euroopa Ühenduste Komisjoni vastu. Hageja esindaja on advokaat Eric Boigelot.
   Hageja palub esimese astme kohtul:
   
               1)
            
            
               tühistada 1. juuli 1997. aasta kuni 30. juuni 1999. aasta teenistuskäigu aruande eelnõu, mis tehti hagejale teatavaks 22. märtsil 2002;
            
         
               2)
            
            
               tühistada 1. juuli 1999. aasta kuni 30. juuni 2001. aasta teenistuskäigu aruande eelnõu, mis tehti hagejale teatavaks 22. märtsil 2002;
            
         
               3)
            
            
               mõista hageja kasuks välja hüvitis moraalse kahju eest, kuna hageja isikutoimikus puudusid teenistuskäigu aruanded tema ametitegevuse kohta aastatel 1997-1999 ja 1999-2001, ning karjääri ohtuseadmise eest ex aequo et bono 9996 eurot, millist summat võib menetluse käigus suurendada;
            
         
               4)
            
            
               jätta kohtukulud kostja kanda.
            
         Õiguslikud alused ja peamised argumendid
   Käesoleva kohtuasja hageja kinnitab, et 1997 — 1999 aastate hindamisest saadik ei õnnestunud tal saada lõplikke teenistuskäigu aruandeid.
   Hageja märgib, et väljakujunenud kohtupraktika kohaselt võib teenistuskäigu aruande tühistada üksnes põhjusel, et see võeti vastu hilinenult, v.a siis, kui ei esinesid erakordsed asjaolud; sellised asjaolud võisid põhjustada viivituse aruannete vastuvõtmisel, nii et hindajatel ei olnud enam võimalik meenutada täidetud ülesandeid. Just sellised olid asjaomaste teenistuskäigu aruannete eelnõudega seotud asjaolud.
   Oma nõuete toetuseks väidab hageja, et
   
               —
            
            
               rikuti personalieeskirjade artikli 25 teist lõiku ning artikleid 26 ja 43, ning sama akti artikli 43 üldiseid rakendussätteid teenistuskäigu aruande koostamise korra kohta;
            
         
               —
            
            
               kuritarvitati võimu;
            
         
               —
            
            
               rikuti teatud õiguse aluspõhimõtteid, nagu kaitseõiguse tagamine, hea halduse põhimõte, õiguspärase ootuse põhimõte, hoolitsemiskohustus, võrdse kohtlemise põhimõte, ning neid põhimõtteid, mis kohustavad ametisse nimetavat asutust või ametiisikut tegema otsuse ainult õiguslikult vastuvõetavatel alustel, seega sellistel alustel, mis on asjakohased ja ei sisalda ilmseid kaalutlusvigu ei faktiliste ega ka õiguslike asjaolude osas.